Лідзія Мікалаеўна Лука ў друкарскай справе даўно. Пасля сямі гадоў працы ў Дзятлаўскай друкарні, пераехала ў Карэлічы, дзе ў мясцовай друкарні значылася лепшым наборшчыкам машыннага набору на лінатыпе. З 1989 года і па сённяшні час — тэхнічны рэдактар газеты “Полымя”. Яе клопат — вёрстка газеты, а гэта значыць, кожнай публікацыі ў залежнасці ад яе актуальнасці, важнасці і аператыўнасці патрэбна вызначыць адпаведнае месца пад кіраўніцтвам адказнага сакратара на старонках газеты. Загалоўкі, ілюстратыўны матэрыял — усё пад увагай Лідзіі Мікалаеўны. Дасканалае валоданне камп’ютарнай вёрсткай і наборам дапамагаюць таму, каб газета заўсёды адпавядала неабходным патрабаванням, густу чытачоў.